text: Folio16r
   Et li rois Carmans l'i otrie ;
   Car moult pou li chaloit comment
   Cil eüst pris son finement.
   Et quant Cléomadès l'oy,
   Trestous li cuers l'en esjoy.
   Moult sagement les decevoit
   En ce k'autre cheval rouvoit ;
   C'ert pour ce que on ne cuidast
   Que son cheval plus convoitast
   Que il I autre ne feïst.
   Tant parla au roi et tant dist,
   PageV01P124
   Et si sagement esploita,
   Que li rois congié li donna
   De monter seur son chevalet.
   Et lors s'assemblerent vallet
   Et plusours gens de maintes pars
   À espiex, à lances, à dars,
   À espées et à bastons ;
   Grosses pierres en leur girons
   Prendoient aucun pour ruer.
   Cléomadès ala monter
   Seur son cheval si tost qu'il pot
   Quant dou roy le congié en ot.
  